Jander Heil

Jander Heil (sündinud 20. aprillil 1997) on Eesti kergejõustiklane, kes on spetsialiseerunud kuulitõukele. Ta on pärit Abja-Paluojalt.

 Sportlik karjäär 
Ta on tulnud Eesti noortemeistriks kuulitõukes ja vasaraheites. Tema treeneriks Viljandis olid Hannes Männik ja Tiit Aru. Tallinnas Audentese Spordigümnaasiumis oli juhendajaks Ants Kiisa. Hiljem on tema treeneriks olnud ka Raigo Toompuu ja Indrek Tustit. 

Ta on kaks korda parandanud Eesti juunioride siserekordit kuuekilose kuuliga (parim 19.57). Esimese rahvusvahelise kogemuse sai Jander Heil 2013. aasta Euroopa noorte olümpiafestivalil Utrechtis, kus saavutas kettaheites 46.48 meetriga kümnenda koha. 2015. aastal oli ta valitud kuulitõukes juunioride EM-i koondisse Eskilstunas, kuid kvalifikatsioonis ta ei osalenud; sama kordus järgmisel aastal Bydgoszczis toimunud U20 MM-il. Kettaheites ta osales, kuid 53,19 meetrist ei piisanud finaali pääsemiseks. 

2017. aastal osales ta U23 EM-i kvalifikatsioonis, kuid 16.01 meetrit kuulitõukes ei viinud finaali ja kaks aastat hiljem tuli ta Gävles U23 EM-il 18.39 meetriga üheksandaks.

Heil on osalenud Euroopa talvistel heitjate karikavõistlustel: 2019. aastal oli ta Šamorinis (Slovakkia) 4. tulemusega 18.40, 2021. aastal Splitis (Horvaatia) 15. tulemusega 18.63, 2023. aastal Leiras (Portugal) 12. tulemusega 19.30 ja 2024. aastal samas 6., saades tulemuseks 19.40.Jander Heil tuli Euroopa talvistel heitjate karikavõistlustel kuuendaks. sport.err.ee, 11.03.2024.

2023. aastast elab ja treenib ta Norras, kus tema treener on Thomas Rosvold.

Jander Heil võistles 2024. aasta Euroopa meistrivõistlustel kergejõustikus Roomas, kuid jäi tulemusega 19.14 kvalifikatsioonis 19. ning finaali ei pääsenud. 

 Eesti meister 
Väljas:
 19.70 Tallinn, 9. august 2020
 18.58 Tallinn, 27. juuni 2021
 19.45 Maidla, 24. juuni 2022
 18.81 Tallinn, 30. juuli 2023
Hallis:
 18.49 Tallinn, 6. veebruar 2019
 19.17 Tallinn, 22. veebruar 2020
 18.87 Tallinn, 20. veebruar 2021
 19.02 Tallinn, 26. veebruar 2022
 18.77 Tallinn, 18. veebruar 2023

 Isiklikud rekordid 
 Kuulitõuge: 19.81 m, 18. august 2020 Tallinn (Eesti kõigi aegade edetabeli 7.)
 Kuulitõuge (Hallis): 19.39 m, 28. veebruar 2020 Ulsteinvik
 Kettaheide: 51.82 m, 27. mai 2017 in Valmiera
 Vasaraheide: 57.94 m, 2. september 2017 Tallinn
 Odavise: 49.15 m, 4. august 2018 LihulaJander Heil. World Atheletic.

 Viited 

Välislingid

Deivil Tserp. Jander Heil: Gerd Kanteril on mu sportlaseks kujunemises oluline roll Õhtuleht, 13. aprill 2020.
Jander Heil kolis Norra ja unistab suurelt sakala.postimees.ee, 11. aprill 2024.

Kategooria:Eesti kuulitõukajad
Kategooria:Viljandi maakonna sportlased
Kategooria:Sündinud 1997